ΚΑΝΟΝΙΣΜΟΣ (ΕΟΚ) αριθ. 3699/92 ΤΗΣ ΕΠΙΤΡΟΠΗΣ της 21ης Δεκεμβρίου 1992 για την τροποποίηση του κανονισμού (ΕΟΚ) αριθ. 441/88 περί λεπτομερειών εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87 του Συμβουλίου Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1756/92 της Επιτροπής (2), και ιδίως το άρθρο 39 παράγραφος 9, Εκτιμώντας: ότι η Επιτροπή με τον κανονισμό (ΕΟΚ) αριθ. 441/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2070/91 (4), έχει προβλέψει τις λεπτομέρειες εφαρμογής για την υποχρεωτική απόσταξη που προβλέπεται στο άρθρο 39 του κανονισμού (ΕΟΚ) αριθ. 822/87- ότι για τη δίκαιη κατανομή της επιβάρυνσης της υποχρεωτικής απόσταξης στην Κοινότητα, πρέπει να οριοθετηθούν οι περιοχές παραγωγής που εμφανίζουν ορισμένα χαρακτηριστικά ομοιογένειας (ότι η οριοθέτηση αυτή επιβάλλεται επίσης για την Πορτογαλία)- ότι η τιμή αγοράς και οι ενισχύσεις, που εφαρμόζονται για την περίοδο 1992/93 στον αμπελοοινικό τομέα, που προβλέπονται από τον κανονισμό (ΕΟΚ) αριθ. 2167/92 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 2959/92 (6), ισχύουν επίσης για την οινοπαραγωγή στην Πορτογαλία- ότι είναι συνεπώς απαραίτητο, για την ορθή εφαρμογή της υποχρεωτικής απόσταξης στην Πορτογαλία, να καθοριστεί η ζώνη καθώς και ο μέσος όρος παραγωγής σε επιτραπέζιο οίνο και σε προϊόντα που προηγούνται του επιτραπεζίου οίνου στην προαναφερθείσα περιοχή- ότι το Συμβούλιο, σε εφαρμογή του άρθρου 1 παράγραφος 4 του κανονισμού (ΕΟΚ) αριθ. 822/87, δεν έχει ακόμη καθορίσει στο παράρτημα IV, τις αμπελουργικές ζώνες στην Πορτογαλία και συνεπώς πρέπει να ταξινομηθεί το αμπελουργικό έδαφος της Πορτογαλίας ως ενιαία ενότητα, χωρίς εντούτοις να προδικάζεται η απόφαση που θα πρέπει να ληφθεί επί του θέματος από το Συμβούλιο- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 441/88 τροποποιείται ως εξής: 1. στο άρθρο 4 παράγραφος 2, προστίθεται η ακόλουθη περίπτωση: "- περιοχή 7: οι αμπελουργικές πορτογαλικές περιοχές."- 2. στο άρθρο 4 παράγραφος 3 προστίθεται η ακόλουθη περίπτωση: "- περιοχή 7 : 7 250 000 εκατόλιτρα." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Δεκεμβρίου 1992.

[Source: multi_eurlex | Tokens: 2515]